Diari Oficial de la Generalitat Valenciana


Sumari del DOGV 1218, del 08-01-1990 (1990/816170)

ORDRE de 20 de novembre de 1989, de la Conselleria de Sanitat i Consum, sabre autorització a Farmacèutics responsables d'Oficines de Farmàcia obertes al públic a dur el Llibre Registre Oficial per mitjans informàtics.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/20/(1)/dof/vci/html**

### Dades del document

Número de DOGV
:   1218

Data del DOGV
:   08-01-1990

Secció del DOGV
:   DISPOSICIONS GENERALS

Número del document
:   1990/816170


Data del document
:   20-11-1989

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 20 de novembre de 1989, de la Conselleria de Sanitat i Consum, sobre autorització a farmacèutics responsables d'oficines de Farmàcia obertes al públic a dur el Llibre Registre Oficial per mitjans informàtics.  
La Llei de la Generalitat Valenciana 8/1987, de 4 de desembre, per la qual es crea el Servei Valencià de Salut, al seu Capítol II, li encomana, entre d'altres activitats, el control sanitari dels productes farmacèutics, elements d'utilització terapèutica, diagnòstica i auxiliar, i d'aquells al tres que, en afectar l?organisme humà, puguen suposar un risc per a la salut de les persones.  
El Reial Decret 1910/1984, de 26 de setembre, sobre recepta mèdica, estableix al seu article 12.4, com a una de les obligacions del Farmacèutic dispensador anotar al Llibre Receptari de l?Oficina de Farmàcia les següents dispensacions: de fórmules magistrals, de medicaments que incloguen les substàncies psicotròpiques recollides a l'Annex I del Reial Decret 2829/1977, de 6 d'octubre, de medicaments que incloguen estupefaents de les Llistes I, II i III de la Convenció única de 1961, sobre estupefaents, i d'aquelles altres que es determine per exigències d'especial control.  
Per altra part, l'aplicació de la informàtica a la Farmàcia, en l'actualitat, s'està transformant en una necessitat més que una innovació, de tal manera, que cada vegada és major el nombre d'Oficines de Farmàcia que realitzen la gestió i el control de les dispensacions per mitjans informàtics, els quals generen unes llistes on apareixen totes les dades de consignació obligatòria segons la normativa vigent.  
Així mateix, és notori que els tràmits burocràtics generats per la formalització del Llibre Receptari Oficial, en alguns casos, impliquen la utilització d'un temps considerable per part del Farmacèutic responsable, que pot ser obviat, com ja ha estat assenyalat, amb la utilització dels mitjans informàtics, i evitar la duplicitat de treball en la Farmàcia.  
Basant-se en això, la Conselleria de Sanitat i Consum ha de regular el procediment que permeta de dur el Llibre Receptari Oficial per mitjans informàtics.  
Per tot això, ordene:  
Article primer  
Es faculta als Farmacèutics responsables d'Oficines de Farmàcia obertes al públic, a dur el Llibre Receptari Oficial per mitjans informàtics ajustant-se, amb aquesta finalitat, al que disposa aquesta Ordre, i podran existir en una mateixa Farmàcia una llista informàtica que replegue les fórmules magistrals i altra per a les especialitats estupefaents, psicotròpiques i els altres medicaments d'anotació obligatòria.  
Article segon  
Els fulls informàtics destinats a Llibre Receptari, una vegada paginades i de manera prèvia a la seua formalització, es presentaran a la Inspecció de Farmàcia de la Direcció Territorial de la Província, acompanyades dels models que s'inclouen als Annexos I i II, a fi que es procedesca a llur segellat i a la signatura al full de l'Annex I.  
Article tercer  
U Als fulls informàtics caldrà consignar, com a mínim, les dades següents:  
a) Número de registre de recepta.  
b) Data.  
c) Nom i cognoms del Metge Prescriptor.  
d) Nom i cognoms del pacient.  
e) La prescripció facultativa, transcrita de manera íntegra.  
f) Preu total, si s'hi tractava d'una fórmula magistral.  
Dos. El Farmacèutic responsable firmarà el full destinat a registre de receptes tots els dies, després de l?última recepta copiada. No hi poden existir espais en blanc entre les distintes anotacions, ni signar fulls que no estiguen formalitzats.  
Tres. Les incidències que es produesquen en la formalització dels esmentats fulls quedaran reflectides als apartats de diligències de l'Annex II, on el Farmacèutic responsable, en cada ocasió, ha de consignar-hi la data i firmar.  
DISPOSICIO FINAL  
Es faculta el Secretari General del Servei Valencià de Salut per a dictar les disposicions que calguen per a l?execució i el desplegament d'aquesta Ordre que entrarà en vigor l?endemà de la seua publicació al Diari Oficial de la Generalitat Valenciana.  
València, 20 de novembre de 1989.   
El Conseller de Sanitat i Consum,   
Joaquín Colomer Sala.  
ANNEX I  
Fòrmules Magistrals i Especialitats d'Anotació Obligatòria  
Oficina de Farmàcia del/a Sr./Sra.   
Adreça   
Localitat Província   
Núm. Oficina de Farmàcia del SVS   
Sr./Sra.   
com a   
Certifique: que els presents folis es dediquen a copiadors de receptes, que consten d   
folis úti1s numerats els quals segelle.  
 A d de 19   
Firma i segell de la Inspecció.  
ANNEX II  
Of. de Farmàcia del/ de la Sr./Sra.   
Núm. Of. de Farmàcia del SVS   
Diligència 1:   
Diligència 2:   
Diligència 3:   
Diligència 4:   
Diligència 5:


Còpia Permalink ELI